Havarikommissionen havde onsdag planlagt at bjærge det lille sportsfly, som mandag forulykkede i Kongsdal Havn. Der var folk på vej fra København, og et skib var også sendt af sted. Men defekt udstyr satte en stopper for bjærgningen, og Havarikommissionen måtte udsætte missionen. Hvornår Havarikommissionen genoptager bjærgningen vides endnu ikke. Flystyrtet skete mandag eftermiddag, hvor en 60-årig pilot pludselig styrtede ned i Mariager Fjord ud for Kongsdal Havn. Den 60-årige pilot, Preben Byrialsen, slap uskadt fra ulykken og blev reddet i land af en bådejer, der lå i Kongsdal Havn.

Referat:
Det lykkedes ikke onsdag at bjærge det forulykkede fly i Kongsdal Havn. 